Obavijest roditeljima o programu „Zaštita sigurnosti djece na internetu i u svijetu mrežnih tehnologija“

*Ministarstvo znanosti i obrazovanja* i *Hrvatska regulatorna agencija za mrežne djelatnosti* (HAKOM) su pokrenuli program „Zaštita sigurnosti djece na internetu i u svijetu mrežnih tehnologija“. Cilj programa je upoznavanje učenika s pravilima ponašanja u virtualnom svijetu i prevencija elektroničkog nasilja te informiranje o sigurnosti na internetu. Program pruža dodatnu pomoć sustavnom obrazovanju učenika, a daje i potrebne informacije njihovim roditeljima o odgovornom ponašanju prilikom uporabe mrežnih tehnologija u trenutku kada se djeca njima počinju samostalno koristiti bez stalnoga nadzora odraslih.

Više informacija o programu, materijalima i aktivnostima potražite na <http://bit.ly/HAKOM1>.

              HAKOM je pripremio i video o zaštiti djece na internetu u cilju edukacije roditelja i djece. Namjena videa je bila upućivanje djece o prihvatljivom i odgovornom komuniciranju na internetu te stvaranje odnosa povjerenja prema odraslima kojima se djeca uvijek mogu obratiti. Video se nalazi na poveznici: <http://bit.ly/HAKOM5>.

               Brošura „Kako se zaštititi u svijetu interneta i mobilnih telefona“ donosi praktične savjete o opasnostima i sigurnosti na internetu, zaštiti privatnosti i osobnih podataka, načinima ponašanja i uporabe društvenih mreža. Brošura se nalazi na poveznici: <http://bit.ly/HAKOM4>.

                 Mole se roditelji učenika da prouče program „Zaštita sigurnosti djece na internetu i u svijetu mrežnih tehnologija“ jer su djeca naši najranjiviji korisnici interneta koji mogu biti izloženi neprimjerenim sadržajima i ponašanjima te im je zbog toga potrebna pomoć odraslih, odnosno roditelja.